1. 11. 97 Euroopan yhteisöjen virallinen lehti L 298/67 KOMISSION ASETUS (EY) N:o 2179/97, annettu 31 päivänä lokakuuta 1997, maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuk- sen, ottaa huomioon maito- ja maitotuotealan yhteisestä mark- kinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 ("), sellaisena kuin se on viimeksi muutettuna asetuksella (EY) N:o 1587/ 96 (?), ja erityisesti sen 17 artiklan 14 kohdan, sekä katsoo, että komission asetuksessa (EY) N:o 1466/95 (%, sellaisena kuin se on viimeksi muutettuna asetuksella (EY) N:o 1913/97 (9), vahvistetaan erityiset yksityiskohtaiset säännöt maito- ja maitotuotealan vientitukien soveltamisesta; mainitun asetuksen 9 a artiklassa säädetään, että Uruguayn kierroksen monenvälisten kauppaneuvottelujen sopimuk- siin perustuvan lisäkiintiön mukaisesti Amerikan yhdys- valtoihin — vietäviä juustoja koskevat vientitodistukset voidaan myöntää erityismenettelyllä, jolla voidaan nimetä etuuskohteluun oikeutetut maahantuojat Yhdysvalloissa; saadun kokemuksen perusteella on tarpeen tehdä tiettyjä teknisiä muutoksia kyseisen menettelyn moitteettoman toiminnan turvaamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1466/95 9 a artiklaan 3 b kohta seuraavasti: ”3b Edellä 2 kohdan ensimmäisessä alakohdassa tarkoitetun väliaikaisen todistuksen 20 kohdassa on oltava seuraava maininta: Asetuksen (EY) N:o 1466/95 9 a artiklan 2 kohdan ensimmäisessä alakohdassa tarkoitettu väliaikainen todistus: ei voimassa vientiä varten.” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen viralli- sessä lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1997. LI 148, 28.6.1968, s. 13 L L 206, 16.8.1996, s. 21 LL 144 28.6.1995, s. 22 L L 268, 1.10.1997, s. 27 Komission puolesta Franz FISCHLER Komission jäsen